Diari Oficial de la Generalitat Valenciana


Sumari del DOGV 3325, del 08-09-1998 (1998/7212)

Convocatòria del procés selectiu per a la provisió reglamentària i definitiva d'una plaça vacant de cap de secció Administrativa.
---------------------------------------------------------------------------------------------------------------------------------

### Dades del document

Número de DOGV
:   3325

Data del DOGV
:   08-09-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/7212


Data del document
:   11-08-1998

Organisme emissor
:   Patronat de la Universitat Popular de L'Ajuntament de València

Tipus de document
:   Convocatòria

Descriptors 

:   * València
    * concurs administratiu
    * administració local
    * professió administrativa
    * ensenyament obert

Convocatòria del procés selectiu per a la provisió reglamentària i definitiva d'una plaça vacant de cap de secció Administrativa. [1998/M7212]
  
La Junta Rectora del Patronat de la Universitat Popular de l'Ajuntament de València, en sessió ordinària de data 22 de juny de 1998, va aprovar la provisió reglamentària i definitiva d'una plaça vacant de cap de secció Administrativa, així com les bases del procés selectiu, i mitjançant la Resolució de Presidència de data 10 d'agost de 1998 va ser aprovada la convocatòria de l'esmentat procés selectiu; a continuació es reprodueixen les bases de la dita convocatòria:
  
Bases de la convocatòria per a la provisió reglamentària i definitiva d'una plaça vacant de cap de secció Administrativa.
  
És objecte de les presents bases la contractació laboral amb caràcter fix d'un cap de secció Administrativa, grup de titulació A i categoria homologable al nivell 24. Les condicions de treball es regiran pel contracte individual que es formalitze.
  
El procés selectiu serà el d'oposició lliure, d'acord amb el que estableix el Decret 69/1986, de 2 de juny, Diari Oficial de la Generalitat Valenciana.
  
La present convocatòria es regirà per les bases següents:
  
Primera. Nombre màxim de llocs que cal proveir
  
El tribunal no podrà aprovar ni declarar que ha superat el present procediment selectiu un nombre d'aspirants superior al de llocs convocats.
  
Segona. Requisits dels aspirants
  
Per a ser admés al següent procés selectiu els aspirants hauran de complir, en la data en què acabe el termini de presentació d'instàncies, els requisits següents:
  
a) Tindre la nacionalitat espanyola o la d'un de la resta d'estats membres de la Unió Europea o d'aquells estats als quals siga d'aplicació la lliure circulació de treballadors en els termes que disposa la llei estatal que regula aquesta matèria.
  
b) Tindre complits 18 anys i no excedir d'aquella edat en què es puga accedir a la jubilació del Règim General de la Seguretat Social.
  
c) Posseir el títol de Llicenciat en Dret, Ciències Polítiques, Econòmiques o Empresarials, Intendent Mercantil o Actuari o en condicions d'obtindre'l en la data en què acabe el termini de presentació d'instàncies.
  
d) No patir cap malaltia ni defecte físic que impedisca l'exercici de les corresponents funcions.
  
e) No haver sigut separat mitjançant expedient disciplinari del servei de qualsevol de les administracions o institucions públiques, ni trobar-se inhabilitat per a l'exercici de funcions públiques.
  
f) No trobar-se sotmés a cap causa d'incapacitat de les contingudes en la legislació vigent.
  
g) No trobar-se sotmés a cap dels supòsits d'incompatibilitat disposats en la Llei 53/1984, de 26 de desembre, d'Incompatibilitats del Personal al Servei de les Administracions Públiques.
  
h) Comprometre's, així mateix, en el cas d'obtindre la plaça i no acreditar coneixements de valencià, bé mitjançant la presentació del certificat homologat per la Generalitat Valenciana (Junta Qualificadora de Coneixements de Valencià), bé mitjançant la realització d'un exercici específic a l'efecte de l'acreditació, a assistir als cursos de perfeccionament que establisca la corporació municipal de València.
  
Tercera. Forma i termini de presentació d'instàncies
  
Les instàncies per a sol·licitar prendre part en la present convocatòria es dirigiran a la presidenta de l'organisme autònom Patronat de la Universitat Popular de l'Ajuntament de València; s'hi podrà utilitzar la instància model que es facilitarà en el Patronat de la Universitat Popular, plaça d'Amèrica, número 6, 7.ª planta, i a l'Oficina d'Informació Municipal, situada a la plaça de l'Ajuntament número 1, planta baixa, i caldrà presentar-la al Registre d'Entrada d'aquest Patronat, plaça d'Amèrica, 6, 7ª planta, o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, durant el termini de 20 dies hàbils a comptar a partir del següent de la publicació de l'extracte d'aquesta convocatòria en el Boletín Oficial del Estado. La convocatòria i les seues bases es publicaran íntegrament en el Butlletí Oficial de la Província i en el Diari Oficial de la Generalitat Valenciana.
  
D'acord amb el que estableix la Llei 13/1982, de 7 d'abril, d'Integració Social de Minusvàlids, en les presents proves seran admeses les persones minusvàlides en igualtat de condicions que la resta d'aspirants.
  
Els aspirants minusvàlids hauran de presentar certificació de la Conselleria de Benestar Social, o de l'òrgan competent d'altres comunitats autònomes o de l'administració de l'estat, que acredite aquesta condició, així com la seua capacitat per a exercir les tasques corresponents a la plaça objecte de la present convocatòria.
  
El tribunal establirà, per a les persones amb minusvalideses que així ho sol·liciten, les adaptacions possibles de temps i mitjans per a la realització de les proves. A aquest efecte els interessats hauran de presentar la petició corresponent en la sol·licitud de participació en la convocatòria.
  
A la instància s'acompanyarà el resguard de l'ingrés bancari, efectuat directament o per transferència, en l'entitat Bancaixa: Banc: 2077, Urbana: 0735, D.C.: 81, número compte: 2726204133, de l'import dels drets d'examen, que es fixen en 4.000 pessetes, de conformitat amb el que estableix l'article 18 de la Llei 66/1997, de 30 de desembre. Podrà acompanyar-se, si escau, el resguard del gir postal o telegràfic del pagament.
  
Quedaran exemptes del pagament dels drets d'examen aquelles persones amb una discapacitat igual o superior al 33%. D'altra banda, gaudiran, si escau, d'una bonificació del 50% les persones que participen en processos de funcionarització i promoció interna.
  
En el dit resguard s'haurà de fer constar la convocatòria a què correspon l'ingrés.
  
Els esmentats drets d'examen sols seran tornats, amb la petició prèvia de l'interessat, als qui no siguen admesos al procediment selectiu per falta d'algun dels requisits exigits per a prendre part en la convocatòria.
  
Quarta. Admissió dels aspirants
  
Per a ser admesos a les proves selectives, serà suficient amb que els aspirants manifesten en les instàncies que compleixen totes i cadascuna de les condicions exigides, referides a la data d'expiració del termini de presentació d'instàncies i que hagen pagat els drets d'examen.
  
Expirat aquest termini, per resolució del president del Patronat, es declararà aprovada provisionalment la llista d'admesos i exclosos. Aquesta resolució es publicarà en el Butlletí Oficial de la Província i s'hi indicarà el termini de 10 dies per a esmena d'errades pels aspirants exclosos. Així mateix, en el dit termini els interessats podran presentar qualsevol reclamació pertinent.
  
La publicació d'aquesta resolució serà determinant dels terminis a efectes de possibles impugnacions o recursos.
  
Les errades de fet es podran esmenar en qualsevol moment, d'ofici o a petició de l'interessat.
  
Si no es produeix cap reclamació, suggeriment o petició d'esmena, la resolució provisional esdevindrà definitiva automàticament. En un altre cas, la Presidència del Patronat, mitjançant resolució, aprovarà la llista definitiva d'aspirants admesos i exclosos i resoldrà les reclamacions i esmenes sol·licitades. Contra aquesta resolució, que es publicarà en el Butlletí Oficial de la Província, els interessats podran interposar recurs contenciós administratiu.
  
Cinquena. Tribunal qualificador
  
El tribunal qualificador estarà integrat pels següents membres, tots amb veu i vot:
  
President titular: vicepresident del Patronat, senyor Emilio del Toro Gálvez.
  
President suplent: regidor membre de la Junta Rectora, senyor Bernabé Bueno Miralles.
  
Secretari titular: secretari de districte de l'Ajuntament de València, senyor Federico Torres Curdi.
  
Secretari suplent: secretari de districte de l'Ajuntament de València, senyor Javier Vila Biosca.
  
Vocal primer titular: una funcionària de carrera de la corporació municipal, tècnica d'administració general de l'Ajuntament de València, senyora María Dolores Adelantado Cuadrado.
  
Vocal primer suplent: un funcionari de carrera de la corporació municipal, tècnic d'administració general de l'Ajuntament de València, senyor Jorge Parreño Rodiel.
  
Vocal segon titular: una funcionària de carrera de la corporació municipal, tècnica d'administració general de l'Ajuntament de València, senyora Isabel Ruiz Vicente.
  
Vocal segon suplent: una funcionària de carrera de la corporació municipal, tècnica d'administració general de l'Ajuntament de València, senyora Ingrid Buch Torralba.
  
Vocal tercer titular: un funcionari de carrera o contractat laboral fix de la corporació municipal, membre de la Secció Sindical CSI-CSIF, amb titulació igual o superior a la requerida per a la plaça objecte d'aquesta convocatòria, senyor Joaquín Gea Abad.
  
Vocal tercer suplent: un funcionari de carrera o contractat laboral fix de la corporació municipal, membre de la Secció Sindical UGT, amb titulació igual o superior a la requerida per a la plaça objecte d'aquesta convocatòria, senyor Jesús Rafael López Gálvez.
  
Vocal quart titular: tècnica d'administració general de l'Ajuntament de València, secretària delegada del Patronat, senyora Isabel Tejeda Adell.
  
Vocal quart suplent: un treballador fix de plantilla del Patronatde la Universitat Popular de València, amb titulació igual o superior a la requerida per a la plaça objecte d'aquesta convocatòria, senyor Andrés Palop Iranzo.
  
Vocal cinqué titular: el director del Patronat de la Universitat Popular de València, senyor Alejandro Fernández-Checa Ruiz.
  
Vocal cinqué suplent: una treballadora fixa de plantilla del Patronat de la Universitat Popular de València, amb titulació igual o superior a la requerida per a la plaça objecte d'aquesta convocatòria, senyora Lucía Teresa Sapiña Galdeano.
  
El tribunal no podrà constituir-se ni actuar sense l'assistència almenys de quatre dels seus membres, titulars o suplents indistintament. Les decisions s'adoptaran per majoria de vots.
  
Als efectes del que disposa l'annex 4 del Reial Decret 236/1988, de 4 de març, el tribunal que actua en aquesta prova selectiva tindrà la categoria quarta, grup primer, de les indicades en aquell, tant pel que fa a les assistències dels membres del tribunal com dels seus assessors i col·laboradors.
  
Quan en el procediment selectiu, per raó del nombre d'aspirants presentats a les proves o per unes altres circumstàncies, així ho aconselle el tribunal, per mitjà del seu president, es podrà disposar la incorporació a aquest, amb caràcter temporal, d'altres funcionaris o treballadors municipals per a col·laborar en el desenvolupament dels processos de selecció, sota la direcció de l'esmentat tribunal, i seran considerats com a vocals als exclusius efectes del que disposa el Reial Decret 236/1988.
  
Els membres del tribunal hauran d'abstenir-se d'intervenir, notificant-ho a l'autoritat convocant i podran ser recusats pels aspirants, de conformitat amb el que disposen els articles 28 i 29 de la vigent Llei 30/1992, de Règim Jurídic de les Administracions Públiques i del Procediment Administratiu Comú.
  
Sisena. Calendari
  
La data, l'hora i el lloc d'inici de les proves selectives s'anunciarà en la publicació de la resolució per la qual s'aprove la llista provisional d'admesos i exclosos.
  
Una vegada començades les proves selectives no serà obligatòria la publicació dels successius anuncis de realització de la resta d'exercicis en el Butlletí Oficial de la Província. El tribunal farà públics aquests anuncis als locals on s'haja realitzat la resta de proves, amb 12 hores d'antelació al començament d'aquestes, si es tracta de la mateixa prova, o de 48 si es tracta d'una altra distinta.
  
Setena. Ordre d'intervenció dels aspirants i identificació
  
Els aspirants seran convocats per a cada exercici en crida única i excepte casos de força major, degudament justificats, apreciats amb absoluta llibertat de criteri pel tribunal, la no-presentació d'un aspirant a qualsevol de les proves obligatòries, en el moment de ser cridat, determinarà automàticament el decaïment del seu dret a participar en aquesta prova i en les successives, i quedarà exclòs, en conseqüència, del procediment selectiu.
  
L'ordre d'intervenció dels aspirants en aquells exercicis que no puguen realitzar-se conjuntament, serà alfabètic, i començarà per l'aspirant el primer cognom del qual comence per la lletra insaculada, d'acord amb el resultat del sorteig públic que tindrà lloc davant el secretari delegat, després de publicar el dia que s'assenyale a aquest efecte.
  
En qualsevol moment, es podrà requerir als aspirants que acrediten la seua identitat, per a la qual cosa caldrà de vagen provistos del document nacional d'identitat.
  
Vuitena. Exercicis
  
L'oposició estarpa composta de dos exercicis, tots obligatoris i eliminatoris:
  
Oposició.
  
I. Exercicis.
  
Primer exercici: de caràcter obligatori i eliminatori.
  
Consistirà a contestar per escrit, en un temps màxim d'una hora, un test compost de 50 preguntes relacionades amb els temes indicats en l'annex I a aquestes bases.
  
Segon exercici: de caràcter obligatori i eliminatori.
  
Consistirà a resoldre per escrit, en un temps màxim de dues hores, dos supòsits pràctics juridicoeconòmics, referits al contingut del temari, proves a realitzar mitjançant ordinador (processador de text i full de càlcul).
  
II. Qualificació dels exercicis.
  
Cadascun d'aquests exercicis es qualificarà fins a un màxim de 10 punts, i seran eliminats els aspirants que no aconseguisquen un mínim de 5 punts en qualsevol d'aquests.
  
A aquests efectes, cada membre del tribunal qualificarà amb puntuació de 0 a 10 punts cadascun de les proves. La puntuació obtinguda serà la mitjana aritmètica de les puntuacions atorgades pel tribunal.
  
La puntuació total de cada aspirant serà la suma dels punts obtinguts en tots els exercicis.
  
Novena. Llista d'aprovats
  
Acabades les proves selectives, el tribunal farà públic el nom de l'aspirant seleccionat, per puntuació aconseguida, elevarà aquesta proposta a la Presidència i li remetrà, així mateix, l'acta de l'última sessió, sense que puga aprovar ni declarar que ha superat aquest procediment selectiu un nombre d'aspirants superior al de places convocades. No obstant això, es podrà aprovar la constitució d'una borsa de treball amb els aspirants que hagen superat almenys el primer exercici i per l'ordre de puntuació total aconseguit.
  
L'aspirant proposat haurà d'aportar davant l'ens autònom, en el termini de 20 dies hàbils des que es publique la proposta, els documents acreditatius de les condicions de capacitat i els requisits exigits en les presents bases.
  
Qui dins del termini indicat, i excepte casos de força major, no presente la documentació, no podrà ser contractat; açò comportarà la invalidesa de l'actuació de l'interessat i la nul·litat subsegüent dels actes del tribunal en relació a aquest, sense perjudici de la responsabilitat en què haja pogut incórrer per falsedat.
  
En el supòsit que l'aspirant fóra exclòs per la no-presentació o falsedat de la documentació, el tribunal podrà proposar addicionalment la inclusió, com a seleccionat, del primer d'aquells aspirants que, havent superat les proves, estiguen fora pel límit establit en la norma primera.
  
Els qui tinguen la condició d'empleats públics quedaran exempts de justificar les condicions i requisits ja acreditats per a obtindre l'anterior nomenament o contractació i hauran de presentar únicament l'original i la fotocòpia compulsada del nomenament com a funcionari de carrera o contractat laboral amb caràcter fix i del títol acadèmic exigit en les presents bases.
  
Deu. Contractació
  
Una vegada complits els requisits precedents i després dels tràmits administratius preceptius, s'elevarà a la Junta Rectora del Patronat la corresponent proposta de contractació. El contracte es formalitzarà respecte a l'aspirant proposat, en el termini de 30 dies, a comptar del següent al de la notificació de l'acord que aprove la seua contractació.
  
Onze. Incidències
  
El tribunal queda autoritzat per a resoldre els dubtes que es presenten i prendre els acords necessaris per al bon ordre del procés selectiu en tot allò que no estableixen aquestes bases.
  
Dotze. Normativa i recursos
  
La convocatòria es regirà, en allò que no estableixen aquestes bases, per la normativa bàsica estatal sobre la funció pública, continguda en la Llei 30/1984, de 2 d'agost, en la Llei 7/1985, de 2 d'abril, en el Text Refós aprovat pel Reial Decret Legislatiu 781/1986, de 18 d'abril; Reial Decret 896/1991, de 7 de juny, com també per la normativa autonòmica valenciana sobre la funció pública, Decret 69/1986, de 2 de juny i altres normes aplicables.
  
Contra aquestes bases, l'acord aprovatori de les quals és definitiu en la via administrativa, els interessats legitimats poden interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des del dia següent de la publicació de l'extracte d'aquestes en el Boletín Oficial del Estado. Com a requisit previ per a la interposició del dit recurs, caldrà comunicar aquesta a l'òrgan administratiu municipal autor de l'acte, segons estableix l'article 110.3 de la Llei de Règim Jurídic de les Administracions Públiques i del Procediment Administratiu Comú. Tot això sense perjudici de poder interposar qualsevol altre recurs o acció escaient.
  
Contra els actes administratius definitius que es deriven de les bases, els interessats poden interposar els oportuns recursos, en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa de 1956.
  
Si es presentara alguna al·legació, suggeriment, o reclamació per escrit sobre la puntuació atorgada pel tribunal, durant els cinc dies següents a la publicació de les puntuacions de cada prova o exercici, el tribunal podrà decidir sobre aquestes en la següent sessió, tot això sense perjudici del que estableix la base onze pel que fa a la interposició de recursos.
  
Tretze. Publicació
  
Aquestes bases es publicaran en el Butlletí Oficial de la Província i en el Diari Oficial de la Generalitat Valenciana i l'anunci de la convocatòria en extracte en el Boletín Oficial del Estado.
  
ANNEX I
  
Temari
  
Tema 1: La Constitució Espanyola de 1978. Els principis constitucionals. Estructura i contingut de la Constitució Espanyola.
  
Tema 2: Les comunitats autònomes. L'Estatut d'Autonomia de la Comunitat Valenciana: Estructura i principis fonamentals. L'organització jurídica i administrativa de la Comunitat Valenciana.
  
Tema 3: L'administració de l'estat. Estructura. Òrgans superiors. Òrgans consultius. L'administració perifèrica. L'administració autonòmica valenciana. L'administració institucional.
  
Tema 4: L'administració local. El municipi i els seus elements. La província i els seus elements. Altres entitats locals. Elements essencials de la seua organització.
  
Tema 5: Les fonts del Dret Administratiu. La llei, concepte i caràcters. Classes de lleis. L'ordenament comunitari. Normes del govern amb força de llei. El reglament: la potestat reglamentària, classes de reglaments. Relació entre la llei i el reglament.
  
Tema 6: El règim jurídic de l'administració jurídica i el dret administratiu. El principi de legalitat. La relació juridicoadministrativa. Persona pública jurídica: classes i capacitat. L'administrat, concepte, classes i capacitat. Situacions jurídiques de l'administrat. Drets subjectius i interessos.
  
Tema 7: L'acte administratiu, concepte, classes, elements i requisits. Executivitat i executorietat. La notificació dels actes administratius. La invalidesa de l'acte administratiu. Classes d'invalidesa: nul·litat de ple dret, anul·labilitat i irregularitats no invalidants. Principis de conservació dels actes administratius i classes.
  
Tema 8: El procediment administratiu. Concepte i classes. Regulació legal. Fases del procediment administratiu i intervenció dels interessats. La terminació del procediment administratiu i formes d'aquesta.
  
Tema 9: La revisió dels actes administratius. La revisió d'ofici dels actes nuls i anul·lables. Revocació dels actes no declaratius de dret. Rectificació d'errades materials o de fet. La suspensió de l'executorietat de l'acte administratiu.
  
Tema 10: Recursos administratius. Principis generals. Classes. La suspensió de l'acte recorregut. La resolució del recurs. Classes.
  
Tema 11: Principis de la potestat sancionadora. El procediment sancionador. Les formes d'execució dels actes administratius. Els mitjans d'execució forçosa. La responsabilitat de l'administració, requisits. La responsabilitat per actes administratius.
  
Tema 12: La jurisdicció contenciosa administrativa: òrgans jurisdiccionals i competències d'aquests. Les parts en el procediment contenciós administratiu. L'objecte del recurs. El procediment en primera i única instància. El procediment en matèria de personal. Els processos de revisió de les sentències d'instància. L'administració i jurisdicció ordinària.
  
Tema 13: Els contractes de les administracions públiques. Legislació reguladora dels contractes administratius i contractes jurídics de l'administració. Requisits dels contractes. Òrgans de contractació. El contractista, requisits per a ser contractista. La selecció dels contratistes. Procediments, formes i criteris d'adjudicació. Garanties. Perfecció i formalització dels contractes.
  
Tema 14: Execució i notificació dels contractes. Les prerrogatives de l'administració. L'equilibri financer dels contractes. La revisió de preuos. La invalidesa dels contractes. La doctrina dels actes separables. L'extinció dels contractes. Causes, modalitats i efectes.
  
Tema 15: Formes d'acció administrativa. L'acció de foment. Les subvencions. La Policia Administrativa i les seues classes. El servei públic. Concepte. Els modes de gestió del servei públic. La gestió directa.
  
Tema 16: El domini públic: concepte i naturalesa. Elements. Subjecte, objecte, destinació i afectació. Les mutacions demanials. El règim jurídic del domini públic. L'ús i la utilització d'aquest. La concessió i la reserva demanial. El patrimoni privat dels ens públics. Règim jurídic. Potestat de l'administració. Règim d'adquisició, ús i alienació.
  
Tema 17: Fonts de l'ordenament local. Legislació estatal sobre règim local. Legislació autonòmica sobre règim local. La seua relació amb l'estatal. Legislació autonòmica i estatal de caràcter sectorial. La potestat reglamentària dels ens locals. Òrgans titulars. Reglament orgànic i ordenances. El seu procediment d'elaboració i el seu procediment d'aprovació. La publicació de les normes locals.
  
Tema 18: El municipi. Concepte i el seu paper com a entitat bàsica de l'organització de l'estat, com a entitat local i com a àrea de prestació de serveis. El territori municipal. Creació i supressió de municipis. Alteració de termes municipals. La població municipal. Classes. Drets dels veïns.
  
Tema 19: L'organització municipal. Òrgans bàsics. Alcalde. Tinent d'alcalde. Comissió de Govern. Ple. Òrgans complementaris. L'estatut dels membres de les entitats locals. L'Ajuntament Ple: composició i competències. Comissió de govern: nomenament i competències. Comissions informatives. Les resolucions del Ple de la corporació. Les juntes de districte i altres òrgans desconcentrats.
  
Tema 20: Règim de sessions i acords de les corporacions locals. Normes reguladores. Les sessions, classes, requisits i procediment per a la seua constitució i celebració.
  
Tema 21: Les relacions entre l'administració local i les altres administracions públiques. Principis generals. Formes de cooperació, col·laboració i coordinació. Tècniques de control. Legislació autonòmica valenciana.
  
Tema 22: El personal de les corporacions locals. La funció pública local: dependència orgànica i funcional. Selecció i provisió de llocs de treball. Personal no funcionari de les corporacions locals: classes i règim jurídic.
  
Tema 23: Drets i deures dels funcionaris locals. Règim d'incompatibilitats. La responsabilitat administrativa dels funcionaris locals. La responsabilitat disciplinària. Responsabilitat civil i penal de les corporacions locals. Retribucions del personal de les corporacions locals. Retribucions bàsiques i complementàries. Pagament de retribucions al personal en actiu. Personal laboral: nòmines, altes i baixes i justificació.
  
Tema 24: Les hisendes locals. Legislació aplicable en matèria d'hisendes locals. Competències de les entitats locals en matèria tributària. El crèdit local. Operacions de crèdit. El Banco de Crédito Local de España. Operacions de crèdit en la banca oficial, privada i caixes d'estalvi. Altres fonts de finançament extraordinàries.
  
Tema 25: Els ingressos de les corporacions locals. Ingressos públics: concepte i classes. Preus privats, preus quasiprivats. Preus públics i preus polítics. Ingressos locals no impositius. Ingressos de dret privat. Subvencions i altres ingressos de dret públic. Les tarifes dels serveis públics.
  
Tema 26: Imposició i adequació dels tributs locals. Les ordenances fiscals: contingut i procediment de l'elaboració. Reclamacions en matèria tributària.
  
Tema 27: Taxes i contribucions especials. Règim jurídic. Preus públics.
  
Tema 28: Els impostos locals. El IBI i el IAE
  
Tema 29: El IVTM L'impost sobre contribucions, instal·lacions i obres. L'impost sobre l'increment del valor dels terrenys de naturalesa urbana.
  
Tema 30: Els pressupostos de les entitats locals: principis i documents que els integren. Estructura. Procés de formació i aprovació. Les bases d'execució del pressupost. Recaptació d'ingressos. Els crèdits pressupostaris i la fase de despesa pública. Pagament de despeses. Crèdits extraordinaris i suplements de crèdits. Transferències de crèdits. Romanents de crèdits. Tècniques de comprovació de l'execució del pressupost. Programes d'inversió. Entrada en vigor del pressupost, pròrrogues. El pressupost consolidat. Modificació del pressupost i tràmits. El tancament d'exercicis de les corporacions locals. La liquidació del pressupost, documentació. El romanent líquid de tresoreria. Règim pressupostari de les empreses dependents de les entitats locals.
  
Tema 31: Execució del pressupost. Autorització, reconeixement i liquidació de drets i obligacions. Recaptació d'ingressos i pagament de despeses.
  
Tema 32: Control i intervenció de les entitats locals. Els comptes i el règim de comptabilitat pública. Tancament d'exercicis. Censura de comptes. La comptabilitat financera, el balanç de situació com a instrument de representació del patrimoni. Criteris de valoració. L'estat econòmic i financer. La comptabilitat analítica. Els costos, la seua classificació. Anàlisis de balanços. Comptabilitat financera i pressupostària. La instrucció de comptabilitat per a l'administració local. El control financer i d'eficàcia dels actes econòmics locals.
  
Tema 33: La comptabilitat d'ingressos i despeses. Comptabilitat de l'immobilitzat. Comptabilitat d'operacions no pressupostàries de tresoreria. Estats i comptes anuals: formació, rendició i comprovació. Annexos d'aquests. Els comptes de les societats mercantils. La censura de comptes.
  
Tema 34: La fiscalització de la gestió econòmica de les corporacions locals. La fiscalització interna: organismes i procediments. La fiscalització externa: procediments del Tribunal de Comptes. La Sindicatura de Comptes. La funció de tresoreria. La funció interventora. El control financer de la legalitat de les entitats del sector públic. El control pressupostari: classes i procediments del control pressupostari en l'esfera local.
  
Tema 35: La gestió tributària (especial referència a la gestió tributària local). Classes de tributs. El fet imposable. El subjecte passiu. La base i el deute tributari. Infraccions i sancions tributàries. Òrgans de gestió tributària. El procediment. Les liquidacions tributàries. La inspecció de tributs. La recaptació (recaptació local). L'extinció dels deutes. El procediment en període voluntari. El procediment en via de constrenyiment.
  
Tema 36: Renda nacional i producte nacional: determinació i distribució. La intervenció del sector públic en l'activitat econòmica. Les polítiques macroeconòmiques tradicionals: fiscal i monetària: creixement econòmic; els factors del creixement. Cicle econòmic: concepte, classes, fases i mecanismes. El sector exterior; la balança de pagaments.
  
Tema 37: El finançament de l'empresa. La funció financera de l'empresa, fonts de finançament. Finançament intern i extern. La inversió en l'empresa, concepte i classes d'inversió. Criteris de selecció de la inversió (valor actual, net, taxa interna de rendiment). Anàlisi comparativa dels criteris. El finançament extern: classes. El finançament extern a C.P., a mig I.P. El finançament extern en l'administració local. El finançament intern: concepte i classes d'autofinançament. Reserva i previsions. L'amortització com a mitjà d'autofinançament. La política de dividends.